Riksantikvaren

Riksantikvaren – direktoratet for kulturminneforvaltning  er fagleg rådgjevar i utviklinga av den statlege kulturminnepolitikken, og arbeider for at viktige kulturminne, kulturmiljø og landskap blir tekne vare på. Direktoratet ligg under Klima- og miljødepartementet. Riksantikvaren har ansvar for at den statlege kulturminnepolitikken blir gjennomført og har eit overordna fagleg ansvar for fylkeskommunene og Sametingets arbeid med kulturminne, kulturmiljø og landskap.

Historie
Riksantikvaren vart skipa i 1912 som offentleg embete etter initiativ av Foreningen til norske Fortidsminnesmerkers Bevaring for å ha oppsyn med ivaretakinga og restaureringa av kunstnerisk og historisk verdfulle gamle bygningar som ikkje var underlagt eit museum. Då Harry Fett var riksantikvar, vart etaten bygd ut til eit vidfemnande institutt for vern og forsking. Riksantikvaren vart underlagd Miljøverndepartementet frå 1973, og fekk direktoratstatus i 1988.

Organisering
mini|Biblioteket hjå Riksantikvaren. 
Direktoratet har om lag 147 tilsette, med kontor i Schweigaards gate 28 i Oslo. Det er òg distriktskontor i Bergen, Tønsberg og Trondheim.

Riksantikvaren har desse avdelingane:

 Organisasjonsavdeling
 Kulturminneavdeling
 Samfunnsavdeling
 Kommunikasjonseininga
 Analyse og statistikk eininga

Riksantikvaren har òg eit spesialbibliotek for kulturminnevern.

Riksantikvarens arkiv har mellom anna mange teikningar og fotografi som baserer seg på Fortidsminneforeinga si dokumentasjonsamling frå pionertida til kulturminnnevernet.

Oppgåver
Riksantikvaren har det overordna faglege ansvaret for kulutrminneforvaltninga og fungerer som rådgjevar for Klima-og miljødepartementet.
mini|Kontorlokale til Riksantikvaren, Schweigaards gate 28, Oslo

Bevaringsprogrammer
Riksantikvaren har ti bevaringsprogam for å sikre, setje i stand og kartleggje tilstanden til kulturminne. Dei ti programma er:

 Freda bygningar i privat eige
 Samiske kulturminne
 Stavkyrkjene
 Verdsarven
 Tekniske og industrielle kulturminne
 Brannsikring av tette trehusmiljø og stavkyrkjer
 Fartøy
 Ruinar
 Bergkunst
 Utvalde arkeologiske kulturminne

 Liste over riksantikvarar 
 1912–1913: Herman Major Schirmer
 1913–1946: Harry Fett
 1946–1958: Arne Nygård-Nilssen
 1958–1977: Roar Hauglid
 1978–1991: Stephan Tschudi-Madsen
 1991–1997: Øivind Lunde 
 1997–2009: Nils Marstein 
 2009–2009: Sjur Helseth (konstituert frå 20. august til 22. oktober)
 2009–2018: Jørn Holme
 2018– : Hanna Geiran

 Kjelder 

 Riksantikvarens nettsider

 Bakgrunnsstoff 


Kategori:Norske statsetatar
Kategori:Skipingar i 1912